b'\n_START_ARTICLE_\nBisperas ng Bagong Taon\n_START_PARAGRAPH_\nAng Bisperas ng Bagong Taon (Ingles: New Year\'s Eve o Old Year\'s Night, literal na "gabi ng lumang taon"; Nochevieja, literal na "matandang gabi") ay nagaganap tuwing Disyembre 31, ang huling araw ng taon ng Gregoryano, ang araw bago sumapit ang Araw ng Bagong Taon. Isang hiwalay na okasyon ang Bisperas ng Bagong Taon mula sa okasyon ng Araw ng Bagong Taon. Sa makabagong anyo ng okasyon, ipinagdiriwang ang Bisperas ng Bagong Taon na may mga salusalo, kasayahan, o handaan at pagsasama-samang panlipunan na sumasakop sa panahon ng pagpapalit ng taon tuwing hatinggabi. Mayroon ding mga mag-anak na nagdaraos ng Medyanotse sa kanilang mga tahanan. Maraming mga kalinangan ang gumagamit ng mga paputok at iba pang anyo ng ingay upang maging bahagi ng selebrasyon. Ito ay bawal ang mga iligal na paputok sa Bagong Taon.'